1.1Susitariančiosios šalys pabrėžia, kad ketinamas vykdyti operacinis bendradarbiavimas bus plėtojamas laipsniškai. Tikslas – stengtis išplėtoti tvarią operacinės veiklos partnerystę integruoto sienų valdymo srityje, be kita ko, siekiant nustatyti neteisėtos migracijos ir tarpvalstybinio nusikalstamumo atvejus, užkirsti jiems kelią ir su jais kovoti, taip pat grąžinimo srityje, laikantis taikytinų nacionalinių, Sąjungos ir tarptautinių teisinių sistemų, be kita ko, asmens duomenų apsaugos klausimais.

Kai taikytina pagal [įterpti nuorodą į priedą] nuostatas, tuo tikslu susitariančiosios šalys gali nustatyti specialią keitimosi informacija tvarką.

3.4Susitariančiosios šalys gali skirti rizikos analizės srities ekspertus ir dalyvauti tarpusavyje suderintų Agentūros koordinuojamų regioninių rizikos analizės tinklų veikloje.

Gebėjimų stiprinimas

3.5Susitariančiosios šalys gali bendradarbiauti vykdydamos mokymų ir gebėjimų stiprinimo veiklą, kuria siekiama tobulinti ir remti integruotą sienų valdymą, įskaitant grąžinimo ir reintegracijos priemones, taip pat padėdamos nacionalinėje sienos ir pakrančių apsaugos pareigūnų mokymo programoje įgyvendinti svarbiausias bendras Agentūros mokymo programas; be to, Susitariančiosios šalys gali bendradarbiauti pasitelkdamos Agentūros Partnerystės akademijos tinklą.

3.6Susitariančiosios šalys gali tuo tikslu keistis gerąja patirtimi ir vykdyti bendrą veiklą bei rengti mokymus, be kita ko, mokslinių tyrimų ir inovacijų, grąžinimo, readmisijos ir reintegracijos, keitimosi informacija, kovos su dokumentų klastojimu, sienų valdymo kokybės kontrolės (įskaitant pažeidžiamumo vertinimus), gebėjimų stiprinimo (taip pat tyrimo tikslais), reikiamų asmenų tapatybės nustatymo, pažeidžiamų asmenų tapatybės nustatymo ir nukreipimo srityse, taip pat kitose bendro intereso srityse.

3.7Susitariančiosios šalys gali kviesti viena kitos atstovus dalyvauti bendro intereso projektuose ir veikloje, t. y., be kita ko, bandomuosiuose technologinių inovacijų projektuose, technologijų demonstravimo ar bandymų veikloje.

3.8Agentūra, bendradarbiaudama su [trečiosios valstybės] kompetentingomis institucijomis ir su atitinkamomis Europos Sąjungos valstybių narių ir Šengeno asocijuotųjų šalių institucijomis, taip pat palaikydama sąveiką su kitais veiksmais, programomis ir priemonėmis, įgyvendinamais remiant Europos Sąjungai, gali parengti iniciatyvas ir įgyvendinti techninės ir operacinės pagalbos projektus, kuriais būtų stiprinami [trečiosios valstybės] integruoto sienų valdymo gebėjimai (be kita ko, gebėjimai užkirsti kelią neteisėtai migracijai bei tarpvalstybiniam nusikalstamumui ir su jais kovoti) ir kurie būtų vykdomi grąžinimo srityje.

Operaciniai reagavimo veiksmai

3.9Agentūra gali siųsti savo darbuotojus ir Europos sienų ir pakrančių apsaugos nuolatinio korpuso būrių (grupių) narius be vykdomųjų įgaliojimų dalyvauti operacinėje veikloje [trečiosios valstybės] teritorijoje, kaip apibrėžta Agentūros ir [trečiosios valstybės] suderintuose konkrečiuose veiklos planuose. [Trečioji valstybė] turėtų palengvinti savo nacionalinės teisės aktuose reikalaujamas procedūras siekdama užtikrinti siunčiamų darbuotojų ir būrių (grupių) narių teisę gyventi [trečiosios valstybės] teritorijoje tol, kol trunka jų misija. Tuo tikslu [priimančioji trečioji valstybė] gali paskirti kontaktinį centrą. Be to, atitinkamame veiklos plane būtų aptarti klausimai, susiję su privilegijomis ir imunitetais.

3.10Agentūra gali palengvinti ir skatinti techninį ir operacinį bendradarbiavimą vykdant kitus Europos Sąjungos, jos valstybių narių, Šengeno asocijuotųjų šalių ir [trečiosios valstybės] kompetentingų institucijų veiksmus, programas ir priemones visose Agentūros įgaliojimams priklausančiose srityse, įskaitant bendradarbiavimą vykdant teisėsaugos ir pakrančių apsaugos pajėgų funkcijas, nustatant dokumentų ir tapatybės klastojimo atvejus, taip pat vykdant kitą Europos Sąjungos politikos ciklui / EMPACT priklausančią operacinę kovos su organizuotu ir sunkiu tarptautiniu nusikalstamumu veiklą.

3.11Agentūra gali naudotis [trečiosios valstybės] jūrų uostais ir oro uostais operaciniam bendradarbiavimui (kuriuo, inter alia, remiamas sienų stebėjimas, paieškos ir gelbėjimo bei grąžinimo operacijos) vykdyti, taip pat jūrų ir oro transporto priemonėmis, kaip apibrėžta atitinkamame veiklos plane, suderintame su [trečiosios valstybės institucija].

Grąžinimas ir readmisija

3.12Susitariančiosios šalys gali plėtoti galiojančią Sąjungos politiką ir teisės aktus atitinkantį bendradarbiavimą grąžinimo, readmisijos ir reintegracijos srityje, kad būtų veiksmingai vykdoma su grąžinimu susijusi veikla ir laikomasi pagrindinių teisių ir tarptautinių įsipareigojimų. Tai apima, inter alia, bendradarbiavimą visais grąžinimo proceso etapais, įskaitant savanorišką ir nesavanorišką be leidimo Europos Sąjungos valstybės narės ar Šengeno asocijuotosios šalies teritorijoje esančių asmenų grąžinimą, trečiųjų šalių piliečių, kuriems taikomos grąžinimo procedūros ir reintegracijos pagalba, tapatybės nustatymą ir dokumentų įforminimą.

3.13Remdamosi šio darbo tvarkos susitarimo 5–8 punktais, susitariančiosios šalys gali dalytis [trečiosios valstybės], Europos Sąjungos valstybių narių ir Šengeno asocijuotųjų šalių grąžinimo sistemoms aktualia informacija.

Stebėtojai

3.14Dalyvauti bandomuosiuose Agentūros projektuose gali būti kviečiami [trečiosios valstybės] kompetentingų institucijų darbuotojai.

3.15Agentūra gali kviesti [trečiosios valstybės] kompetentingų institucijų ekspertus dalyvauti kaip stebėtojus savo veikloje, įskaitant operacinę veiklą, kurią vykdo Europos Sąjungos valstybės narės, Šengeno asocijuotosios šalys arba kitos šalys, jeigu valstybė(s), kurioje (-ose) ši veikla vykdoma, su tuo sutinka. Susitariančiosios šalys turėtų susitarti dėl išsamių savo dalyvavimo taisyklių, kurios turėtų atsispindėti veiklos ar operacijos vykdymo arba veiklos plane, atitinkamais atvejais taisyklėse, be kita ko, turėtų būti aptartas keitimasis informacija ir bendradarbiavimas dalyvavimo laikotarpiu. Tie dalyvavimo būdai turėtų visiškai atitikti taikytinas Sąjungos ir nacionalinės teisės nuostatas, ypač susijusias su pagrindinėmis teisėmis, įskaitant duomenų apsaugą.

3.16 [Trečiosios valstybės institucija] gali kviesti Agentūros ekspertus dalyvauti kaip stebėtojus veikloje, kuriai taikomas šis darbo tvarkos susitarimas.

Įvykiai ir veikla

3.17Suinteresuotosios šalys gali viena kitą kviesti dalyvauti susitikimuose ir (arba) kituose renginiuose, skirtuose už sienų valdymą ir grąžinimą atsakingoms valdžios institucijoms.